Ce se întâmplă cu RCS RDS? Milioane de clienți au fost înștiințați de schimbarea care va avea loc pe 15 mai 2024. Principalul furnizori de servicii convergente de comunicații electronice din România, operează sub o nouă identitate.
RCS & RDS au anunţat schimbarea denumirii companiei în Digi Romania, începând cu data de 15 mai 2024. RCS & RDS reprezintă unul dintre principalii furnizori de servicii convergente de comunicații electronice din România, operând acum sub o nouă identitate.
Clienții au primit o notificare prin care au fost informați de schimbarea denumirii societății, realizată prin Hotărârea Adunării Generale Extraordinare a Acționarilor societății din data de 10 mai 2024.
Odată cu schimbarea numelui în Digi România, a avut loc și modificarea adresei sediului social. Noua adresă a sediului social este: Str. Dr. Staicovici nr. 75, sectorul 5, București, România.
„Această schimbare nu va afecta operațiunile companiei și va intra în vigoare fără a fi necesare formalități suplimentare. Celelalte date de identificare și financiar-bancare rămân nemodificate”, scrie Echipa Digi România.
Totuși, acestă tranziție nu trebuie să-i afecteze pe clienți și nu va perturba operațiunile companiei, intrând în vigoare fără a necesita formalități suplimentare. Oferta, serviciile furnizate și toate contractele încheiate cu clienții continuă să își producă efectele.
„Sub noua noastră identitate, Digi Romania, rămânem dedicați misiunii de a-ți oferi cele mai bune soluții de conectivitate, utilizând cele mai noi tehnologii, la prețuri accesibile și corecte, adaptate pieței autohtone”, a declarat Echipa Digi România.
În final, aceștia și-au exprimat recunoștința față de clienți și i-au asigurat de angajamentul lor continuu pentru a furniza servicii de înaltă calitate. Digi România va continua să investească în tehnologie și infrastructură pentru a răspunde nevoilor și așteptărilor clienților săi.
„Suntem deosebit de onorați că sunteți unul dintre partenerii noștri de încredere și, pe această cale, vă asigurăm că vom continua să ne dedicăm creșterii performanței și calității serviciilor pentru a vă oferi o experiență de conectivitate la înalte standarde tehnologice și prețuri corecte, adaptate pieței românești.”